Foto: Getty Images «Real» hujumchisi Krishtianu Ronaldu xizmatiga Londonning ikkita klubi qiziqmoqda. Le 10 Sport xabariga ko‘ra, «Oltin to‘p»ning besh karra sohibi o‘z agenti Jorjye Mendeshga yozda Britaniya poytaxtiga ko‘chib o‘tmoqchi ekanini aytgan. Shu tufayli, unga London klublari bilan aloqa bog‘lab, hamkorlik yuzasidan muzokara o‘tkazish haqida topshiriq bergan. Ayni paytda, portugaliyalik to‘purar transferiga «Chelsi» va «Arsenal» klublari qiziqish bildiryapti.